paragraph_text: Tmutarakanska kneževina se razvila i postala dijelom Kijevske Rus’i nakon što je kijevski knez Svjatoslav I. Igorjevič (942. – 972.) sredinom 10. stoljeća u potpunosti porazio Hazare na jugoistočnim granicama države. Prvi puta je spomenuta u povjesnim kronikama 988. godine, kada je kijevski knez Vladimir Veliki dodijelio vlast u Tmutarakanskoj kneževini svome sinu Mstislavu Vladimiroviču (988. – 1036.), koji će potom 1024. preuzeti vlast i u Černjihivskoj kneževini porazivši brata Jaroslava Mudrog (978. – 1054.).